section_heading: Radnja
paragraph_text: Harry Potter, koji sada ima 16 godina, prati Albusa Dumbledorea u selo Budleigh Babberton kako bi posjetio bivšeg profesora napitaka Horace Slughorna. Slughorn, koji se skrivao, pristaje na molbu Dumbledora vratiti se predavati u Hogwartsu. Dumbledore potom odvodi Harryja do Jazbine (Burrow), gdje se Harry ponovno sastaje sa svojim najboljim prijateljima, Ronom Weasleyjem i Hermionom Granger. Njih troje posjećuju Freda i George Weasleya u novom dućanu u Zakutnoj ulici te vide Draca kako ulazi u Ulicu Nocturno (Knockturn Alley) s grupom smrtonoša, uključujući Fenrir Greybacka. Harry vjeruje da je Draco postao i sam smtonoša, ali Ron i Hermiona su skeptični. Na Hogwarts Expressu, Harry se skriva u vagonu Slytherina koristeći svoj ogrtač nevidljivosti, ali ga Malfoy uoči i okameni. Harryja pronalazi i spašava Luna Lovegood.